Efnt hefur verið til átaks til að vekja athygli ráðamanna , heilbrigðisstarfsmanna og almennings um allan heim á langvinnri lungnateppu sem vaxandi heilbrigðisvandamáli . Átakið nefnist " Global initiative for chronic Obstructive Lung Disease " , skammstafað GOLD . Til þess að bæta greiningu og meðferð sjúkdómsins hafa verið teknar saman alþjóðlegar leiðbeiningar sem voru gefnar út 4. apríl 2001 . Að leiðbeiningunum standa meðal annars WHO og NHLBI ( National Heart Lung and Blood Institute í Bandaríkjunum ) . Stýrihópur um klínískar leiðbeiningar hefur ákveðið að kynna þær og vísa til þeirra á vef Landlæknisembættisins . Af þessu tilefni hefur sérstakur vinnuhópur verið stofnaður og í honum eru Gunnar Guðmundsson lungnalæknir , Halldór Jónsson heimilislæknir , Jón Bjarnarson heimilislæknir og Þórarinn Gíslason lungnalæknir . Leiðbeiningarnar hafa verið sendar hópi lækna til umfjöllunar . Þær hafa þegar verið samþykktar af Félagi íslenskra heimilislækna . Æskilegt er að leiðbeiningar þessar verði teknar til faglegrar umfjöllunar af sem flestum einstaklingum og sérgreinafélögum . Ábendingum um breytingar studdum heimildum má koma til formanns vinnuhópsins , Þórarins Gíslasonar , thorarig @ landspitali.is Workshop Report eru lengstar og ítarlegastar . Excutive Summary er nokkuð styttri og þar er hægt er skoða öll atriði leiðbeininganna í einu pdf-skjali . Pocket Guide er stuttur útdráttur úr aðalatriðunum . Ætlunin er að birta hann á íslensku síðar .